Document ID: /roh_data/filtered/fineweb-2-filterrobots_roh.jsonl.gz/39743

Als Dis da film a Soloturn ha Micha Lewinsky pudì preschentar ses pli nov film sco film d'avertura. Uss è il film en ils kinos svizzers.
Il fundament per quest film è l'affera da fischas ch'è vegnida a la glisch l'onn 1989. Il scandal da fischas ha mussà che tschientmillis persunas èn vegnidas controlladas e documentadas durant decennis.
Quest scandal n'è fin oz betg vegnì elavurà sco film fictiv.
Sez haja el era gì ina fischa, sco buob da 14 onns haja el numnadamain fatg in referat davart la viafier transsibirica e quai è stà il punct da partenza per sia fischa.
Il film «Moskau einfach!» ha premiera a Cuira ils 09 da favrer 2020 a las 18:00 en il Kinocenter e quai en preschientscha dal reschissur Micha Lewinsky.
RTR actualitad 07:00